આમ કહી પ્રદીપસિંહ અને તેમના મિત્ર વર્ધમાનસિંહ મોરી પાસેથી સમયાંતરે રૂ. ૩૭ લાખ લઈ લીધા હતા. આ રૂપિયા પૈકી કેટલાક બેન્કથી કેટલાક રોકડાથી આપ્યા હતા. પ્રદીપસિંહે ફરિયાદમાં જણાવ્યું હતુ કે, નોકરી મળે તે માટે પોતાની ગાડી, પત્નીના દાગીના વેચી રૂપિયા મેળવીને આરોપીઓને આપ્યા હતા. રૂપિયા લીધા બાદ એક દિવસ પ્રદીપસિંહ અને તેમના મિત્રને ગઠિયાઓએ સિક્કાવાળા કોલ લેટર આપ્યો હતો. જે પાછળથી બોગસ હોવાનું ખુલ્યું હતું. નરોડા પોલીસે ખોટા દસ્તાવજે બનાવી રૂ. ૩૭ લાખની ઠગાઈ કરવાનો ધર્મેન્દ્રસિંહ વાઘેલા (રહે. સારથી ટાવર, ધરણીધર), કલ્પેશ પ્રભુદાસ શેઠ અને તેની પત્ની કાજલ કલ્પેશભાઈ શેઠ (રહે. ગાર્ડન રેસિડન્સી, બોપલ) વિરુદ્ધ ગુનો નોંધી ત્રણેયને પકડી પાડવા તપાસ શરૂ કરી હતી.